**Oprávnenosť výdavkov spojených s riadením vykonávania stratégie CLLD**

1. **Výdavky spojené s riadením vykonávania stratégie CLLD**
2. **Z vecného hľadiska** musí výdavok spĺňať nasledujúce podmienky:
   1. Výdavok je v súlade s platnými všeobecne záväznými právnymi predpismi (napr. zákon   
      o rozpočtových pravidlách, ZVO).
   2. Výdavok je vynaložený na projekt (existencia priameho spojenia s projektom) a realizovaný   
      v zmysle podmienok výzvy na predkladanie ŽoNFP, podmienok zmluvy o poskytnutí NFP, resp. rozhodnutia o schválení ŽoNFP.
   3. Výdavok je primeraný, t.j. zodpovedá obvyklým cenám v danom mieste a čase a zodpovedá potrebám projektu.
   4. Výdavky spĺňajú zásadu riadneho finančného hospodárenia, ktorá zahŕňa zásady hospodárnosti, efektívnosti a účinnosti, podľa čl. 30 nariadenia č. 2018/1046. V Slovenskej republike výdavky musia zároveň spĺňať aj účelnosť napr. v zmysle § 2 ods. 2 písm. o) zákona   
      o finančnej kontrole a audite.
   5. Výdavky musia byť identifikovateľné a preukázateľné a musia byť doložené účtovnými dokladmi, ktoré sú riadne evidované u prijímateľa v súlade s platnou legislatívou; výdavok je preukázaný faktúrami alebo inými účtovnými dokladmi rovnocennej preukaznej hodnoty, ktoré sú riadne evidované v účtovníctve prijímateľa v súlade s platnými všeobecne záväznými právnymi predpismi a zmluvou o poskytnutí NFP. Preukázanie výdavkov faktúrami alebo účtovnými dokladmi rovnocennej preukaznej hodnoty sa nevzťahuje na výdavky vykazované zjednodušeným spôsobom vykazovania a paušálnou sadzbou.
3. **Z hľadiska územnej oprávnenosti** musí oprávnený výdavok spĺňať nasledujúce podmienky:
4. Výdavok musí byť realizovaný na oprávnenom území, t.j. na území príslušnej MAS, na ktoré sa vzťahuje PRV s výnimkou projektov ktorých charakter neumožňuje ich vykonanie len na území MAS (napr. projektov spolupráce, výmenné vzdelávacie projekty, sieťovanie a pod.).
5. **Z časového hľadiska** musí výdavok spĺňať nasledujúce podmienky:
6. Pri oprávnenosti výdavkov v rámci implementácie stratégie CLLD sa musia rešpektovať ustanovenia čl. 65 ods. 2 všeobecného nariadenia v zmysle ktorého je výdavok oprávnený na príspevok z PRV, ak vznikol prijímateľovi a bol zaplatený medzi dátumom predloženia PRV Komisii alebo od 1. januára 2014, podľa toho, ktorý dátum nastal skôr, a 31. decembrom 2025. Okrem toho, výdavky sú oprávnené na príspevok z EPFRV vtedy, keď PPA príslušnú pomoc skutočne vyplatila v období od 1. januára 2014 do 31. decembra 2025.
7. Za oprávnené je možné považovať len **prevádzkové výdavky pre** **MAS z menej rozvinutých regiónov**:

* projektu v rámci výzvy na predkladanie ŽoNFP č. IROP-PO5-SC511-2019-51 do predloženia ŽoNFP na PPA, t.j. výdavky, ktoré vznikli od nasledujúceho dňa po dni vzniku posledného oprávneného výdavku v projekte IROP (deň vzniku posledného oprávneného výdavku v projekte IROP bude stanovený zo strany RO IROP v prílohe č.6[[1]](#footnote-1) Potvrdenie o ukončení realizácie aktivít projektu) do predloženia ŽoNFP na PPA.
* prevádzkové výdavky, ktoré vznikli dňom nasledujúci po predložení ŽoNFP na PPA.
* ak k ukončeniu realizácie hlavných a podporných aktivít projektu v rámci výzvy na predkladanie ŽoNFP č. IROP-PO5-SC511-2019-51 dôjde neskôr ako v deň predloženia ŽoNFP na PPA v rámci výzvy č. 57/PRV/2022, potom za oprávnené výdavky sa budú považovať tie, ktoré vznikli po ukončení realizácie hlavných a podporných aktivít v rámci v rámci výzvy na predkladanie ŽoNFP č. IROP-PO5-SC511-2019-51.

1. Za oprávnené je možné považovať len **animačné výdavky pre MAS z menej rozvinutých regiónov**, ktoré vznikli dňom nasledujúcim po predložení ŽoNFP na PPA v zmysle výzvy č. 57/PRV/2022. Animačné výdavky vzniknuté pred podaním ŽoNFP podľa prvej vety sa spravujú zmluvou o poskytnutí NFP, ktorá bola uzavretá v rámci výzvy č. 27/PRV/2018. Na základe uvedeného bude žiadateľ povinný podať ŽoP na výdavky podľa druhej vety najneskôr do zaslania návrhu zmluvy o poskytnutí NFP v rámci výzvy č.57/PRV/2022.
2. Za oprávnené je možné považovať len **prevádzkové výdavky a animačné výdavky MAS pre MAS z viac rozvinutých regiónov,** ktoré vznikli dňom nasledujúcim po predložení ŽoNFP na PPA v zmysle výzvy č. 57/PRV/2022. Animačné výdavky a prevádzkové výdavky vzniknuté pred podaním ŽoNFP podľa prvej vety sa spravujú zmluvou o poskytnutí NFP, ktorá bola uzavretá v rámci výzvy č. 27/PRV/2018. Na základe uvedeného bude žiadateľ povinný podať ŽoP na výdavky podľa druhej vety najneskôr do zaslania návrhu zmluvy o poskytnutí NFP v rámci výzvy č. 57/PRV/2022.
3. Celkové výdavky na prevádzkové a animačné výdavky zmysle ods. 1 a ods. 2 kapitoly 2 tejto prílohy nesmú presiahnuť 20 % celkových výdavkov, ktoré vznikli v rámci implementácie stratégie CLLD (základná alokácia + dodatočná alokácia na základe splnenia míľnika A + dodatočná alokácia na základe predĺženia obdobia PRV SR 2014 – 2022 v zmysle nariadenia o prechodnom období).
4. Žiadateľ je povinný zvoliť si spôsob paušálneho financovania prevádzkových výdavkov MAS spojených s riadením vykonávania stratégií CLLD a animačných výdavkov MAS v súvislosti s oživovaním stratégie CLLD:
   1. paušálna sadzba vo výške 22% (na pokrytie nepriamych výdavkov) z oprávnených priamych personálnych výdavkov (interní zamestnanci) alebo,
   2. paušálna sadzba vo výške 40% z oprávnených priamych personálnych výdavkov (interní zamestnanci).
5. Typ paušálu si žiadateľ určuje v rámci ŽoNFP a platí pre celú dobu implementácie. Zmena paušálnej sadzby v zmysle ods.4, písm. a) a b) tejto kapitoly a kapitoly 5, ods. 1 tejto prílohy nie je povolená.
6. Podmienky pre uplatnenie paušálnej sadzby vo výške 22% z oprávnených priamych personálnych výdavkov (náklady na zamestnancov - interní) sú uvedené v kapitole 10.2 príručky pre žiadateľa o poskytnutie nenávratného finančného príspevku z Programu rozvoja vidieka SR 2014 – 2022 pre opatrenie 19. Podpora na miestny rozvoj v rámci iniciatívy LEADER (ďalej len príručka pre žiadateľa“).
7. Podmienky pre uplatnenie paušálnej sadzby vo výške 40% z oprávnených priamych personálnych výdavkov (náklady na zamestnancov - interní) sú uvedené v kapitole 10.3 príručky pre žiadateľa.

## Výdavky MAS spojené s riadením uskutočňovania stratégie CLLD

1. Prevádzkové výdavky MAS spojené s riadením uskutočňovania stratégií CLLD (ďalej len „prevádzkové výdavky“):
2. personálne a administratívne výdavky MAS (prevádzkové výdavky vrátane výdavkov na prenájom kancelárskych priestorov, osobné výdavky, poistenie);
3. vzdelávanie zamestnancov a členov MAS (školenia, konferencie, semináre, workshopy   
   a pod., okrem školení pre predkladateľov projektov), ktorí sa podieľajú na príprave   
   a vykonávaní stratégie CLLD;
4. výdavky na publicitu a sieťovanie: účasť zamestnancov a členov MAS na stretnutiach   
   s inými MAS, vrátane zasadnutí národných a európskych sietí, ako aj poplatky za členstvo v regionálnych, národných alebo európskych sieťach MAS;
5. finančné výdavky, napr. bankové poplatky;
6. výdavky vynaložené na monitorovanie, hodnotenie a aktualizáciu stratégií CLLD   
   na úrovni MAS.
7. Animačné výdavky MAS v súvislosti s oživovaním stratégie CLLD (ďalej len „animačné výdavky“):
8. propagácia a informovanie širokej verejnosti o dotknutej oblasti a výsledkoch stratégie CLLD;
9. výmena informácií medzi miestnymi aktérmi - animačné akcie pre členov MAS a ďalších aktérov s cieľom osvojovania príkladov dobrej praxe pre účely rozširovania vedomostí a zručností pri vykonávaní stratégie CLLD a s tým spojených prác;
10. vzdelávanie potenciálnych prijímateľov zamerané na rozširovanie vedomostí a zručností pri príprave projektov (informačné akcie pre širokú verejnosť zamerané na poskytovanie informácií a zručností pri príprave žiadostí).

## Podmienky paušálneho financovania – paušálna sadzba 22%

1. Maximálna suma na prevádzkové výdavky MAS v zmysle ods. 1, kapitoly 2 tejto prílohy sa skladá z priamych a nepriamych výdavkov.
2. Maximálna suma na prevádzkové výdavky MAS v zmysle ods. 1 kapitoly 2 tejto prílohy je   
   67 500 EUR/rok.

### *3.1 Priame výdavky*

1. Priame oprávnené výdavky sú tvorené personálnymi výdavkami (interní zamestnanci) v sume max. 55 300 EUR/rok.
2. Priame výdavky zo strany žiadateľa môžu byť realizované len bezhotovostnou formou.
3. Priamymi oprávnenými výdavkami sú personálne výdavky (interní zamestnanci), ktorí vykonávajú:
4. činnosti súvisiace s vykonávaním stratégie CLLD v rámci PRV v zmysle ods. 6 tejto kapitolya/alebo,
5. činnosti súvisiace s vykonávaním stratégie CLLD v rámci IROP v zmysle ustanovení príručky pre ŠC 5.1.1 Zvýšenie zamestnanosti na miestnej úrovni podporou podnikania a inovácií, zakladanie nových a podpora existujúcich mikro a malých podnikov, samostatne zárobkovo činných osôb, družstiev, časť chod MAS.

**Minimálne 1 pracovná pozícia uvedená v  ods. 6 tejto kapitoly musí byť zabezpečená internými zamestnancami (pracovný pomer založený pracovnou zmluvou, dohodou o práci vykonávanej mimo pracovného pomeru) aby bolo možné určiť sumu vyplatiteľnú na základe 22% paušálnej platby na ostatné výdavky uvedené v kapitole 3.2 tejto prílohy.**

1. **V prípade, ak vykonávané činnosti uvedené v ods. 6 tejto kapitoly budú zabezpečené ako externé personálne zdroje (externí zamestnanci) a to dodávateľským spôsobom (zmluvné vzťahy mimo pracovnoprávnych vzťahov - fakturácia, t.j. budú výsledkom verejného obstarávania) výdavok bude zahrnutý v rámci paušálnej sadzby.**
2. **Maximálne finančné limity personálnych výdavkov sú uvedené v kapitole 10.2.4, ods. 2. príručky pre žiadateľa.**
3. Pracovné pozície a popis vykonávaných činností (oprávnené personálne výdavky) sú uvedené v kapitole 10.2.1, ods.6 príručky pre žiadateľa.
4. Zamestnávanie osôb pre účely vykonania práce, ktorá je spojená s riadením vykonávania stratégie CLLD:
5. **zamestnanec vykonáva 100 %** jeho skutočného pracovného časuna činnostiach spojených s riadením vykonávania stratégie CLLD (plný pracovný úväzok) a žiadne iné aktivity mimo, t.j. zamestnanec pracuje počas celej pracovnej doby výlučne   
   na činnostiach spojených s riadením vykonávania stratégie CLLD v rámci PRV a/alebo IROP. V tomto prípade sú oprávnené výdavky za celkovú cenu práce.
6. **zamestnanec nevykonáva 100 %** jeho skutočného pracovného časuna činnostiach spojených s riadením vykonávania stratégie CLLD v rámci PRV a/alebo IROP, t.j. zamestnanec vykonáva aj iné činnosti pre MAS (celkový pracovný čas zamestnanca je rozdelený na činnosti vykonávané na činnostiach spojených s riadením vykonávania stratégie CLLD v rámci PRV a/alebo IROP a na iné činnosti MAS). V tomto prípade sú oprávnené výdavky za celkovú cenu práce (ak v texte príručky pre prijímateľa LEADER nie je uvedené inak), pomerne podľa skutočne odpracovaného času. Oprávnená náhrada za dovolenku sa kráti zamestnancom, ktorí pracujú len časť svojho úväzku na činnostiach spojených s riadením vykonávania stratégie CLLD v rámci PRV a/alebo IROP (náhrada za dovolenku prislúcha k obdobiu odpracovanému príslušným zamestnancom na činnostiach spojených s riadením vykonávania stratégie CLLD).

### *3.2 Nepriame výdavky*

* + - 1. Nepriame oprávnené výdavky sú tvorené výdavkami na tovary a služby, ktoré súvisia   
         s administratívnym a technickým zabezpečením vykonávania stratégie CLLD a uplatňujú   
         sa na základe paušálnej sadzby.
      2. Nepriame oprávnené výdavky uplatňujú paušálnu sadzbu 22% oprávnených priamych personálnych výdavkov (interní zamestnanci). Paušálna sadzba predstavuje sumu, ktorá vychádza z  výdavkov uvedených v kapitole 3.1, ods.6 tejto prílohy.
      3. Paušálna sadzba (percento stanovené v zmluve o poskytnutí NFP) ostáva nemenné, avšak skutočná výška výdavkov na preplatenie sa odvíja od výšky overených personálnych výdavkov..
      4. **Výpočet výšky nepriamych oprávnených výdavkov: celková výška nepriamych oprávnených výdavkov sa rovná súčinu skutočne vynaložených priamych oprávnených výdavkov (personálne výdavky- interní zamestnanci)** **a stanovenej paušálnej sadzby.**
      5. Pre nepriame výdavky (paušálna zložka platby) platí, že pri predkladaní ŽoP nie je potrebné predkladať účtovnú a ostatnú dokumentáciu týkajúcu sa jednotlivých účtovných položiek. Zo strany PPA bude vykonaná kontrola správnej aplikácie paušálnej sadzby:
* overenie určenia správneho základu pre výpočet paušálnej sadzby,
* overenie použitia správnej percentuálnej výšky paušálnej sadzby,
* matematický výpočet výšky výdavkov na ostatné výdavky určených paušálnou sadzbou.

**Aplikáciou paušálnej sadzby nepriamych výdavkov nie sú dotknuté povinnosti žiadateľa/prijímateľa vyplývajúce z osobitných predpisov. Žiadate/prijímateľ vo vzťahu   
k výdavkom, ktoré spadajú pod paušálnu sadzbu je taktiež povinný dodržiavať legislatívu SR a EK (ZVO, účtovná evidencia výdavkoch, zákon o rozpočtových pravidlách a pod.).**

### *3.3 Animačné výdavky v súvislosti s oživovaním stratégie CLLD[[2]](#footnote-2)*

Podpora sa poskytuje na oprávnené výdavky spojené s budovaním zručností a schopností MAS v rámci PRV a/alebo IROPvo vzťahu k implementácií stratégie CLLD **(výdavky sa nezapočítavajú do paušálnej sadzby vo výške 22% a žiadateľ/prijímateľ je povinný postupovať v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 (ďalej len „Usmernenie PPA č.8“):**

|  |  |
| --- | --- |
| 1. | Propagácia a informovanie o dotknutej oblasti a výsledkoch stratégie CLLD:   * informačné a propagačné materiály, ako napr.: tlač, návrhy, grafická úprava, odborná úprava, výroba, kopírovanie, väzba, letáky, výroba infotabúľ, stojanov, výroba a osadenie propagačnej tabule, výroba a osadenie dočasného (veľkoplošného) pútača, výroba a osadenie stálej tabule, distribúcia formulárov, metodík, informačných a propagačných materiálov, CD nosiče, multimediálne DVD a pod., * účasť na výstavách[[3]](#footnote-3), na ktorých bude MAS propagovať a informovať širokú verejnosť  o území MAS a stratégii CLLD vrátane zabezpečenia expozície a honorárov, * PR články, PR vystúpenie v médiách, písanie a zverejnenie tlačových správ, organizácia tlačových konferencií, deň otvorených dverí v rámci MAS[[4]](#footnote-4), výroba a nákup informačných spotov, filmov (vrátane dabingu), televíznych, rozhlasových a webových relácií, mediálny priestor[[5]](#footnote-5) a pod. |
| 2. | Výmena informácií medzi miestnymi aktérmi v rámci PRV a/alebo IROP: informačné akcie[[6]](#footnote-6) pre členov MAS a verejnosť s cieľom osvojovania príkladov dobrej praxe pre účely rozširovania vedomostí a zručností pri vykonávaní stratégie CLLD a s tým spojené práce zamerané na: posilnenie miestneho partnerstva, aktivizáciu územia, rozvíjanie spolupráce (napr.: sieťovanie subjektov verejného a neverejného sektora, participatívne metódy zamerané na mobilizáciu aktérov územia), manažment pre udržateľnosť projektov a efektívne riadenie projektov, a iné informačné akcie, ktoré budú v súlade s cieľom osvojovania príkladov dobrej praxe pre účely rozširovania vedomostí a zručností pri vykonávaní stratégie CLLD.  Oprávnené sú výdavky vrátane účastníckych poplatkov, vložného, prenájmu priestorov  a didaktickej techniky, občerstvenia, pozvánok, podkladových materiálov apod. **MAS nie je oprávnená poskytovať tieto informačné a školiace akcie pre členov MAS a verejnosť za finančnú alebo inú vecnú odmenu.** |
| 3. | Informačné akcie pre širokú verejnosť zamerané na poskytovanie informácií a zručností pri príprave žiadostí v rámci PRV[[7]](#footnote-7) a/alebo IROP: oprávnené sú výdavky vrátane prenájmu učebného priestoru a didaktickej techniky, prenájmu miestností, občerstvenia, pozvánok, podkladových materiálov a pod. Informačné akcie potenciálnych žiadateľov a prijímateľov mimo územia SR sú neoprávnené. **MAS nie je oprávnená poskytovať tieto informačné a školiace akcie pre verejnosť za finančnú alebo inú vecnú odmenu.** |

1. **Žiadateľ musí v rámci realizácie aktivít súvisiacich s  animáciami preukázať za kalendárny rok (kumulatívne) nasledovné „POVINNÉ VÝSTUPY“** (plnenie je povinné do predloženia poslednej záverečnej správy z výzvy na predkladanie ŽoNFP v rámci implementácie stratégie CLLD):

* výstup: minimálne 4 výstupy za kalendárny rok[[8]](#footnote-8) v rámci nasledovných aktivít:

|  |  |
| --- | --- |
| **Aktivita** | **výstup** |
| **animačné výdavky v súvislosti s oživovaním stratégie CLLD** | * aktivity v rámci propagácie a informovania o dotknutej oblasti a výsledkoch stratégie CLLD[[9]](#footnote-9) * aktivity v rámci výmeny informácií medzi miestnymi aktérmi v rámci PRV a/alebo IROP[[10]](#footnote-10) * aktivity v rámci informačných akcii pre širokú verejnosť zamerané na poskytovanie informácií a zručností pri príprave žiadostí v rámci PRV a/alebo IROP[[11]](#footnote-11) |
| **Uplatnenie korekcií** | |
| V prípade, ak pri každej ŽoP, v ktorej budú deklarované priameoprávnené personálne výdavky nebude preukázaný výstup v zmysle ods. 2 tejto kapitoly, **PPA uplatní korekciu 10% na** **deklarované priameoprávnené personálne výdavky. Uplatnením korekcie 10% na** **deklarované priameoprávnené personálne výdavky (interní zamestnanci)** **sa priamo úmerne kráti/zníži suma nepriamych výdavkov vypočítaná ako % z priamych personálnych výdakov** (keďže sapaušálna sadzba odvíja od výšky reálnych oprávnených personálnych výdavkov (interní zamestnanci)). | |

1. V prípade, ak žiadateľ vyjadril prejav vôle k uzavretiu dohody s PPA o ukončení v súčasnosti platnej a účinnej zmluvy o poskytnutí NFP ako výsledku konania o ŽoNFP v rámci  výzvy č. 27/PRV/2018, čím dôjde k presunu nevyčerpaných finančných prostriedkov zo základnej alokácie v rámci  výzvy   
   č. 27/PRV/2018 je povinný zároveň **zrealizovať aj „ANIMAČNÉ AKTIVITY ZÁKLADNEJ ALOKÁCIE“, ktorých indikatívny počet[[12]](#footnote-12) pre príslušnú MAS je uvedený v prílohe č. 6 k  výzve č.57/PRV/2022.** Žiadateľ si **„ANIMAČNÉ AKTIVITY ZÁKLADNEJ ALOKÁCIE“** môže nárokovať pri každej ŽoP, v ktorej budú deklarované priameoprávnené personálne výdavky (interní zamestnanci).

**„ANIMAČNÉ AKTIVITY ZÁKLADNEJ ALOKÁCIE“ musia byť zrealizované do 31.10. 2025 formou niektorých z nasledovných výstupov:**

|  |  |
| --- | --- |
| **Aktivita** | **výstup** |
| **animačné výdavky v súvislosti s oživovaním stratégie CLLD** | * aktivity v rámci propagácie a informovania o dotknutej oblasti a výsledkoch stratégie CLLD19 * aktivity v rámci výmeny informácií medzi miestnymi aktérmi v rámci PRV a/alebo IROP20 * aktivity v rámci informačných akcii pre širokú verejnosť zamerané na poskytovanie informácií a zručností pri príprave žiadostí v rámci PRV a/alebo IROP21 |
| **Uplatnenie korekcií** | |
| V prípade, ak výstupy „ANIMAČNÝCH AKTIVÍT ZÁKLADNEJ ALOKÁCIE“ nebudú zrealizované do 31.10. 2025 v zmysle ods. 3 tejto kapitoly, PPA uplatní korekciu alikvotne k počtu povinne stanovených „ANIMAČNÝCH AKTIVÍT ZÁKLADNEJ ALOKÁCIE“ uvedených v zmluve o poskytnutí NFP k zrealizovaným aktivitám. | |

### *3.4 Maximálne finančné limity vybraných oprávnených prevádzkových výdavkov a animačných výdavkov*

* + - 1. Finančné limity vybraných oprávnených výdavkov predstavujú **maximálnu hodnotu** oprávnenosti daného výdavku, v nadväznosti na zabezpečenie hospodárneho, efektívneho a účinného vynakladania verejných prostriedkov nasledovne:

1. pri aplikácii 22% paušálnej sadzby sa uplatňujú všetky finančné limity vybraných oprávnených výdavkov uvedené v odseku 2 tejto kapitoly,
2. pri aplikácii 40% paušálnej sadzby sa uplatňujú len finančné limity uvedené v odseku 2 tejto kapitoly, časť A. Personálne výdavky.

PPA môže posudzovať primeranosť výdavkov na základe priemernej ceny daného výdavku na trhu, t.j. vyhradzuje si právo danú výšku výdavku upraviť, ak sa cena daného výdavku odlišuje od priemernej ceny daného výdavku na trhu v čase hodnotenia ŽoP. To platí aj pri oprávnených výdavkoch, pri ktorých nie sú stanovené maximálne finančné limity. V prípade, že MAS preukáže zabezpečenie hospodárneho, efektívneho a účinného vynakladania verejných prostriedkov pri položkách, ktoré prevyšujú maximálne limity, môže PPA v odôvodnených prípadoch akceptovať aj prekročenie stanoveného limitu.

* + - 1. Maximálne finančné limity vybraných oprávnených výdavkov[[13]](#footnote-13) sú uvedené v príručke pre žiadateľa, kapitola 10.2.4.

## Podmienky paušálneho financovania – paušálna sadzba 40%

1. Paušálna sadzba vo výške 40% oprávnených priamych personálnych výdavkov (interní zamestnanci) sa aplikuje v zmysle čl. 68b všeobecného nariadenia. Výdavky potrebné k realizovaniu aktivít projektu (priame i nepriame) sú pokryté paušálnou platbou a to s cieľom znížiť administratívnu náročnosť vykazovania a umožniť prijímateľom upriamenie pozornosti na dosahovanie stanovených výstupov projektu.
2. Základ pre výpočet sumy vyplatenej vo forme paušálnej platby sú priame výdavky na zamestnancov (interní zamestnanci). Tieto personálne výdavky podliehajú kontrole zo strany PPA – a to tak kontrole dokumentácie samotnej, ako aj s ohľadom na výkonnosť (plnenie stanovených výstupov v počte a kvalite).
3. Paušálna sadzba (percento stanovené v zmluve o poskytnutí NFP) ostáva nemenné, avšak skutočná výška výdavkov na preplatenie sa odvíja od výšky reálnych oprávnených výdavkov (základ pre výpočet paušálnej sadzby sú skutočné oprávnené personálne výdavky - interní zamestnanci).

### *Priame výdavky*

1. Priame oprávnené výdavky sú tvorené personálnymi výdavkami (interní zamestnanci), ktorí vykonávajú:
2. činnosti súvisiace s vykonávaním stratégie CLLD v rámci PRV (kapitola 3.1, ods.6 tejto prílohy) a/alebo,
3. činnosti súvisiace s vykonávaním stratégie CLLD v rámci IROP v zmysle ustanovení príručky pre ŠC 5.1.1 Zvýšenie zamestnanosti na miestnej úrovni podporou podnikania a inovácií, zakladanie nových a podpora existujúcich mikro a malých podnikov, samostatne zárobkovo činných osôb, družstiev, časť chod MAS.
4. **Minimálne 1 pracovná pozícia uvedená v kapitole 3.1, ods. 6 tejto prílohy musí byť zabezpečená internými zamestnancami (pracovný pomer založený pracovnou zmluvou, dohodou o práci vykonávanej mimo pracovného pomeru) aby bolo možné vyčísliť 40% paušálnu platbu na ostatné výdavky uvedené v kapitole 4.2 tejto prílohy.**
5. Priame výdavky zo strany MAS môžu byť realizované len bezhotovostnou formou.
6. Maximálne finančné limity personálnych výdavkov sú uvedené v kapitole 10.2.4, ods. 2 príručky pre žiadateľa.
7. **V prípade, ak vykonávané činnosti uvedené v ods. 6 kapitoly 3.1 budú zabezpečené ako externé personálne zdroje (externí zamestnanci) a to dodávateľským spôsobom (zmluvné vzťahy mimo pracovnoprávnych vzťahov - fakturácia, t.j. budú výsledkom verejného obstarávania) výdavok bude zahrnutý v rámci paušálnej sadzby.** Zároveň je žiadateľ je povinný dodržiavať legislatívu SR a EK (ZVO, účtovná evidencia výdavkoch, zákon o rozpočtových pravidlách a pod.).

### *Nepriame výdavky*

* + - 1. Nepriame oprávnené výdavky sú tvorené výdavkami na tovary a služby, ktoré súvisia   
         s administratívnym a technickým zabezpečením vykonávania stratégie CLLD vrátane animačných výdavkov v súvislosti s oživovaním stratégie CLLD.
      2. Suma na úhradu nepriamych oprávnených výdavkov sa uplatňuje na základe paušálnej sadzby vo výške 40% z oprávnených priamych personálnych výdavkov (interní zamestnanci) v zmysle kapitoly 4.1 ods. 2.
      3. Výpočet paušálnej sadzby 40% : personálne výdavky (interní zamestnanci) + (40% paušálna sadzba x personálne výdavky (interní zamestnanci)).
      4. Nepriame oprávnené výdavky (paušálna zložka platby) sa nepreukazujú účtovnými dokladmi, ani žiadnou podpornou dokumentáciou v rámci ŽoP a žiadateľ si nepriame výdavky môže nárokovať pri každej ŽoP v zmysle ustanovení ods. 9 tejto kapitoly, v ktorej budú deklarované priameoprávnené personálne výdavky (interní zamestnanci). Zo strany PPA bude vykonaná kontrola správnej aplikácie paušálnej sadzby:
* overenie určenia správneho základu pre výpočet paušálnej sadzby,
* overenie použitia správnej percentuálnej výšky paušálnej sadzby,
* matematický výpočet výšky výdavkov na ostatné výdavky určených paušálnou sadzbou.

**Aplikáciou paušálnej sadzby nepriamych výdavkov nie sú dotknuté povinnosti žiadateľa/prijímateľa vyplývajúce z osobitných predpisov. Žiadate/prijímateľ vo vzťahu   
k výdavkom, ktoré spadajú pod paušálnu sadzbu je taktiež povinný dodržiavať legislatívu SR a EK (ZVO, účtovná evidencia výdavkoch, zákon o rozpočtových pravidlách a pod.).**

1. Pri predkladaní ŽoNFP je žiadateľ povinný uviesť popis aktivít, ktoré sa majú financovať prostredníctvom paušálnej sadzby. Zároveň je žiadateľ povinný uviesť merateľný výstup projektu pri jednotlivých kategóriách nepriamych výdavkov v zmysle ods. 7 tejto kapitoly, ktoré budú následne premietnuté do zmluvy o poskytnutí NFP.
2. Nepriame výdavky sú uvedené v príručke pre žiadateľa, kapitola 10.3.2, ods.6.
3. **Pre uplatnenie 40% paušálnej sadzby žiadateľ musí preukázať za kalendárny rok (kumulatívne) nasledovné „POVINNÉ VÝSTUPY“:**
4. **vyhlásenie minimálne 2 výziev na predkladanie ŽoNFP za kalendárny rok pre podopatrenia PRV**

* výstup: výzvy zverejnené na verejnej časti ITMS2014+ (neuplatňuje sa v prípade,   
  ak alokácia na výzvy vyhlásené zo strany MAS je vyčerpaná). **V prípade, ak alokácia na podopatrenia PRV SR 2014 – 2022 v rámci stratégie CLLD na výzvy vyhlásené zo strany MAS je už vyčerpaná** **pre uplatnenie 40% paušálnej sadzby je žiadateľ povinný realizovať aktivity nasledovne:**
* výstup: minimálne 4 výstupy za kalendárny rok[[14]](#footnote-14) v rámci aktivít uvedených v ods. 7, písm. c) tejto kapitoly (plnenie je povinné do predloženia poslednej záverečnej správy z výzvy na predkladanie ŽoNFP v rámci implementácie stratégie CLLD),

1. **vyhodnotenie minimálne 4 ŽoNFP za kalendárny rok v rámci vyhlásených výziev na predkladanie ŽoNFP a to v zmysle postupov uvedených v kapitole 8.3 až 8.3.4 príručky pre prijímateľa LEADER**

* výstup: predložené ŽoNFP uvedené v záverečnej správe z výzvy na predkladanie ŽoNFP (neuplatňuje sa v prípade, ak alokácia na výzvy vyhlásené zo strany MAS je vyčerpaná). **V prípade, ak alokácia na podopatrenia PRV SR 2014 – 2022 v rámci stratégie CLLD je na výzvy vyhlásené zo strany MAS už vyčerpaná** **pre uplatnenie 40% paušálnej sadzby je žiadateľ povinný realizovať aktivity nasledovne:**
* výstup: minimálne 4 výstupy za kalendárny rok36 v rámci aktivít uvedených v ods. 7, písm. c) tejto kapitoly (plnenie je povinné do predloženia poslednej záverečnej správy z výzvy na predkladanie ŽoNFP v rámci implementácie stratégie CLLD).

1. **realizácia aktivít súvisiacich s  ostatnými výdavkami spojenými s riadením uskutočňovania stratégie CLLD a animáciami v súvislosti s oživovaním stratégie CLLD**

* výstup: minimálne 4 výstupy za kalendárny rok[[15]](#footnote-15) v rámci nasledovných aktivít (plnenie je povinné do predloženia poslednej záverečnej správy z výzvy na predkladanie ŽoNFP v rámci implementácie stratégie CLLD):

|  |  |
| --- | --- |
| **Aktivita** | **výstup** |
| **Ostatné výdavky spojené s riadením uskutočňovania stratégie CLLD** | * informačné a školiace akcie pre zamestnancov a členov MAS zamerané na rozširovanie vedomostí a zručností pri vykonávaní stratégie CLLD v rámci PRV a/alebo IROP * stretnutia zamestnancov a členov MAS na stretnutiach s inými MAS a/alebo zabezpečiť účasť na zasadnutiach národných a európskych sietí[[16]](#footnote-16) * na monitorovanie, hodnotenie a aktualizáciu stratégií CLLD v rámci PRV a/alebo IROP na úrovni MAS |
| **animačné výdavky v súvislosti s oživovaním stratégie CLLD** | * aktivity v rámci propagácie a informovania o dotknutej oblasti a výsledkoch stratégie CLLD[[17]](#footnote-17) * aktivity v rámci výmeny informácií medzi miestnymi aktérmi v rámci PRV a/alebo IROP[[18]](#footnote-18) * aktivity v rámci informačných akcii pre širokú verejnosť zamerané na poskytovanie informácií a zručností pri príprave žiadostí v rámci PRV a/alebo IROP[[19]](#footnote-19) |
| **Uplatnenie korekcií** | |
| 1. V prípade, ak pri každej ŽoP, v ktorej budú deklarované priameoprávnené personálne výdavky (interní zamestnanci) nebude preukázaný výstup v zmysle ods. 7, písm. c) tejto kapitoly, **PPA uplatní korekciu 10% na** **deklarované priameoprávnené personálne výdavky.** V  nadväznosti na predchádzajúcu vetu, keďže sapaušálna sadzba odvíja od výšky oprávnených personálnych výdavkov - interní zamestnanci, budú znížené aj nepriame oprávnené výdavky, ktoré sa vypočítali zo základu pre výpočet paušálnej sadzby). 2. V prípade, ak pri poslednej ŽoP za kalendárny rok nebudú preukázané výstupy v zmysle ods.7, písm. a) až písm.c) tejto kapitoly, **PPA uplatní celkovú korekciu 10% na** **deklarované priameoprávnené personálne výdavky (interní zamestnanci).** V  nadväznosti na predchádzajúcu vetu, keďže sapaušálna sadzba odvíja od výšky personálnych výdavkov - interní zamestnanci budú znížené aj nepriame oprávnené výdavky, ktoré sa vypočítali zo základu základ pre výpočet paušálnej sadzby). | |

1. V prípade, ak žiadateľ vyjadril prejav vôle k uzavretiu dohody s PPA o ukončení v súčasnosti platnej a účinnej zmluvy o poskytnutí NFP ako výsledku konania o ŽoNFP v rámci  výzvy č. 27/PRV/2018, čím dôjde k presunu nevyčerpaných finančných prostriedkov zo základnej alokácie v rámci  výzvy   
   č. 27/PRV/2018 musí zároveň **zrealizovať aj „ANIMAČNÉ AKTIVITY ZÁKLADNEJ ALOKÁCIE“, ktorých indikatívny počet[[20]](#footnote-20) pre príslušnú MAS je uvedený v prílohe č. 6 k výzve č.57/PRV/2022.** Žiadateľ si **„ANIMAČNÉ AKTIVITY ZÁKLADNEJ ALOKÁCIE“** môže nárokovať pri každej ŽoP, v ktorej budú deklarované priameoprávnené personálne výdavky (interní zamestnanci).

**„ANIMAČNÉ AKTIVITY ZÁKLADNEJ ALOKÁCIE“ musia byť zrealizované do 31.10. 2025 formou niektorých z nasledovných výstupov:**

|  |  |
| --- | --- |
| **Aktivita** | **výstup** |
| **Ostatné výdavky spojené s riadením uskutočňovania stratégie CLLD** | * informačné a školiace akcie pre zamestnancov a členov MAS zamerané na rozširovanie vedomostí a zručností pri vykonávaní stratégie CLLD v rámci PRV a/alebo IROP * stretnutia zamestnancov a členov MAS na stretnutiach s inými MAS a/alebo zabezpečiť účasť na zasadnutiach národných a európskych sietí |
| **animačné výdavky v súvislosti s oživovaním stratégie CLLD** | * aktivity v rámci propagácie a informovania o dotknutej oblasti a výsledkoch stratégie CLLD[[21]](#footnote-21) * aktivity v rámci výmeny informácií medzi miestnymi aktérmi v rámci PRV a/alebo IROP[[22]](#footnote-22) * aktivity v rámci informačných akcii pre širokú verejnosť zamerané na poskytovanie informácií a zručností pri príprave žiadostí v rámci PRV a/alebo IROP[[23]](#footnote-23) |
| **Uplatnenie korekcií** | |
| V prípade, ak výstupy „ANIMAČNÝCH AKTIVÍT ZÁKLADNEJ ALOKÁCIE“ nebudú zrealizované do 31.10. 2025 v zmysle ods. 7 tejto kapitoly, PPA uplatní korekciu alikvotne k počtu povinne stanovených „ANIMAČNÝCH AKTIVÍT ZÁKLADNEJ ALOKÁCIE“ uvedených uvedených v zmluve o poskytnutí NFP k zrealizovaným aktivitám. | |

1. Nakoľko maximálny limit počtu podaných ŽoP v rámci podopatrenia 19.4 zo strany prijímateľa je stanovený na štyri ŽoP za kalendárny rok pri každej ŽoP (berúc do úvahy ustanovenie ods. 4, kapitoly 10.4 príručky pre žiadateľa), v ktorej budú deklarované priameoprávnené personálne výdavky (interní zamestnanci) je povinnosť pre uplatnenie 40% paušálnej sadzby preukázať realizáciu minimálne jedného výstupu v rámci aktivít v zmysle ods.7, písm. c) tejto prílohy, sumárne však za kalendárny rok musia byť splnené požiadavky v zmysle ods. 7 tejto kapitoly.

## *Oprávnenosť výdavkov do nadobudnutia účinnosti príručky pre prijímateľa, verzia 1.4*

1. Postup oprávnenosti **„JEDNORÁZOVÝCH VÝDAVKOV“ pre** **MAS z menej rozvinutých regiónov**:
2. prevádzkové výdavky, ktoré vznikli po ukončení realizácie hlavných a podporných aktivít projektu v rámci výzvy na predkladanie ŽoNFP č. IROP-PO5-SC511-2019-51 do predloženia ŽoNFP na PPA, t.j. výdavky, ktoré vznikli od nasledujúceho dňa po dni vzniku posledného oprávneného výdavku v projekte IROP (deň vzniku posledného oprávneného výdavku v projekte IROP bude stanovený zo strany RO IROP v prílohe č.6 Potvrdenie o ukončení realizácie aktivít projektu k výzve č.57/PRV/2022) do predloženia ŽoNFP na PPA,
3. prevádzkové výdavky, ktoré vznikli dňom nasledujúci po predložení ŽoNFP na PPA,
4. ak k ukončeniu realizácie hlavných a podporných aktivít projektu v rámci výzvy na predkladanie ŽoNFP č. IROP-PO5-SC511-2019-51 dôjde neskôr ako v deň predloženia ŽoNFP na PPA v rámci výzvy č. 57/PRV/2022, potom za oprávnené výdavky sa budú považovať tie, ktoré vznikli po ukončení realizácie hlavných a podporných aktivít v rámci v rámci výzvy na predkladanie ŽoNFP č. IROP-PO5-SC511-2019-51.
5. Vo vzťahu ods. 1 tejto kapitoly výška oprávnených výdavkov (priame a nepriame výdavky) sa stanovuje podľa toho v akom období výdavok vznikol:
   1. ak prevádzkové výdavky vznikli pred nadobudnutím platnosti a účinnosti príručky pre prijímateľa LEADER, verzia 1.4, výška oprávnených výdavkov sa riadi podľa limitov platných pred aktualizáciou príručky pre prijímateľa LEADER, verzia 1.4 (prehľad limitov je uvedený v  Prílohe č.5 príručky pre žiadateľa),
   2. ak prevádzkové výdavky vznikli po nadobudnutí platnosti a účinnosti príručky pre prijímateľa LEADER, verzia 1.4 (prípadne nasledujúce aktualizácie), oprávnenosť výdavkov sa posudzuje v zmysle pravidiel a limitov definovaných v danom dokumente,
   3. ak prevádzkové výdavky vznikli deň nasledujúci po dni predloženia ŽoNFP na PPA v rámci výzvy č. 57/PRV/2022, výška oprávnených výdavkov sa riadi v zmysle:

* kapitoly 10.2.1 a kapitoly 10.2.2 (v prípade aplikácie 22% paušálu) príručky pre žiadateľa,
* kapitoly 10.3 (v prípade aplikácie 40% paušálu) tejto príručky pre žiadateľa.

1. Výška oprávnených výdavkov sa stanovuje podľa toho v akom období výdavok vznikol.
2. **Aplikáciou paušálnej sadzby nepriamych výdavkov nie sú dotknuté povinnosti žiadateľa/prijímateľa vyplývajúce z osobitných predpisov. Žiadate/prijímateľ vo vzťahu   
   k výdavkom, ktoré spadajú pod paušálnu sadzbu je taktiež povinný dodržiavať legislatívu SR a EK (ZVO, účtovná evidencia výdavkoch, zákon o rozpočtových pravidlách a pod.).**
3. Oprávnenosť **„JEDNORÁZOVÝCH VÝDAVKOV“** je uvedená v príručke pre žiadateľa a prílohe č.5 k príručke pre žiadateľa.

1. Príloha k výzve č. 57/PRV/2022 [↑](#footnote-ref-1)
2. Pri oprávnenosti výdavkov v rámci realizácie animačných výdavkov v súvislosti s oživovaním stratégie CLLD je potrebné riadiť sa príručkou pre prijímateľa LEADER, ktorá bola platná v čase vzniku výdavku. Animačné výdavky v súvislosti s oživovaním stratégie CLLD vzniknuté **do podania ŽoNFP v rámci výzvy č. 57/PRV/2022 sa riadia postupmi príručky pre prijímateľa LEADER, verzia 1.3** a MAS je povinná tieto výdavky zúčtovať v rámci ustanovení zmluvy o poskytnutí NFP, ktorá je výsledkom konania o ŽoNFP v rámci výzvy č. č. 27/PRV/2018. [↑](#footnote-ref-2)
3. Výstavy ako animačné podujatia (besedy, výstavy, festivaly, podujatia regionálneho charakteru, ako napr.: jarmoky) sú oprávneným výdavkom MAS za nasledovných podmienok: Ak je regionálne podujatie organizované treťou stranou, vlastný stánok MAS na takomto podujatí regionálneho charakteru je oprávneným výdavkom. V prípade, ak si MAS v rámci regionálneho podujatia prenajme napr.: remeselníkov s cieľom prezentácie výrobkov z územia MAS, oprávneným výdavkom pre MAS je prenájom priestorov, účasť pre prezentáciu výrobkov remeselníka. V prípade, ak by remeselník v rámci prezentácie MAS predával svoje výrobky na podujatí regionálneho charakteru v tomto prípade je napr.: prenájom priestorov, účasť, a pod pre MAS neoprávneným výdavkom. Zároveň s cieľom posilnenia miestneho partnerstva, aktivizácie územia a rozvíjania spolupráce aj na miestnej úrovni je pre MAS oprávneným výdavkom honorár, napr.: speváckemu zboru. Honoráre sú prípustné v maximálnej sadzbe 50 EUR/deň/osoba, v prípade 3 a viac osôb (skupina, súbor a pod.) 180 EUR/deň. [↑](#footnote-ref-3)
4. vrátane výdavkov napr.: na súťaže zamerané posilnenie miestneho partnerstva a aktivizáciu územia, nákup cien pre výhercov súťaží a pod. [↑](#footnote-ref-4)
5. s výnimkou inzercie a propagácie výziev v rámci IROP. [↑](#footnote-ref-5)
6. ako napr.: besedy, deň otvorených dverí, workshopy, konferencie a pod. a výdavky súvisiace s ich organizáciou, ako napr.: zapojenie   
   do poznania územia MAS, poznania zrealizovaných projektov v území, ukážky remesiel, a pod. vrátane výdavkov na prepravu, mzdových výdavkov na „animátora“ berúc do úvahy predchádzanie dvojitého financovania pri mzdách zamestnancov MAS v zmysle kapitoly 3.1, ods.6 tejto prílohy výdavky spojené s prezentáciou regionálnych produktov/prezentáciou výrobkov remeselníkov/súborov apod. (honoráre za prezentáciu sú prípustné v maximálnej sadzbe 50 EUR/deň/osoba, v prípade 3 a viac osôb (skupina, súbor a pod.) 180 EUR/deň. [↑](#footnote-ref-6)
7. S cieľom predchádzania konfliktu záujmov v zmysle zákona o príspevku z EŠIF, t.j. ohrozenie nestrannosti a objektivity pri príprave výzvy, hodnotení a výbere ŽoNFP, dohľade nad realizáciou projektu v súlade so zmluvou, nie sú oprávnené osoby, ktoré sú členmi orgánov v zmysle kapitoly 6.1.4.1 – 6.1.4.7 Systému riadenia CLLD poskytovať konzultácie za finančnú alebo inú vecnú odmenu. Zároveň nie je oprávnené poskytovať lektorské služby na informačné akcie zamerané na poskytovanie informácii a zručností pri príprave žiadostí a to osobami, ktoré sú členmi orgánov v zmysle kapitoly 6.1.4.1 – 6.1.4.7 Systému riadenia CLLD. Uvedené sa netýka poskytovania lektorských služieb osobami, ktoré sú členmi orgánov MAS (kapitola 6.1.4.1 – 6.1.4.7 Systému riadenia CLLD) v rámci aktivít v zmysle kapitoly 3.3, ods.1, bod 2 tejto prílohy. [↑](#footnote-ref-7)
8. Ak MAS predloží ŽoNFP v priebehu kalendárneho rokavýstupy sa alikvotne budú krátiť vzhľadom na počet predložených ŽoP (napr.: delenie 12 mesiacov, pričom sa bude uplatňovať matematické zaokrúhľovanie).Maximálny limit počtu podaných ŽoP v rámci podopatrenia 19.4 zo strany prijímateľa je stanovený na štyri ŽoP za kalendárny rok. [↑](#footnote-ref-8)
9. ods.1, tejto kapitoly, Animačné výdavky v súvislosti s oživovaním stratégie CLLD, bod 1 - Propagácia a informovanie o dotknutej oblasti a výsledkoch stratégie CLLD. **Reklamné a propagačné predmety spotrebného charakteru, ako napr. perá, notes a pod., ktoré nie sú súčasťou realizácie aktivity sa nepovažujú ako „VÝSTUP AKTIVITY“.**  [↑](#footnote-ref-9)
10. ods.1, tejto kapitoly, Animačné výdavky v súvislosti s oživovaním stratégie CLLD, bod 2 - Výmena informácií medzi miestnymi aktérmi v rámci PRV a/alebo IROP. [↑](#footnote-ref-10)
11. ods.1, tejto kapitoly, Animačné výdavky v súvislosti s oživovaním stratégie CLLD, bod 3 - Informačné akcie pre širokú verejnosť zamerané na poskytovanie informácií a zručností pri príprave žiadostí v rámci PRV a/alebo IROP. [↑](#footnote-ref-11)
12. Povinný počet animačných aktivít bude definovaný v zmluve o poskytnutí NFP na základe skutočných disponibilných zdrojov určených na dočerpanie v rámci výzvy č. 57/PRV/2022. Presný počet povinne zrealizovaných animačných aktivít zo ZÁKLADNEJ ALOKÁCIE sa vypočíta nasledovne:

    X= Prenesená suma

    Suma za animačnú akciu po indexácii (5 770 EUR)

    X - ako výsledná hodnota tvorí celé číslo, na dosiahnutie celosti čísla sa použije zaokrúhľovanie (0 – 4 smerom nadol, 5 – 9 smerom nahor). [↑](#footnote-ref-12)
13. Všetky uvedené sumy sú bez DPH. [↑](#footnote-ref-13)
14. Ak MAS predloží ŽoNFP v priebehu kalendárneho rokavýstupy sa alikvotne budú krátiť vzhľadom na počet predložených ŽoP (napr.: delenie 12 mesiacov, pričom sa bude uplatňovať matematické zaokrúhľovanie).Maximálny limit počtu podaných ŽoP v rámci podopatrenia 19.4 zo strany prijímateľa je stanovený na štyri ŽoP za kalendárny rok pri každej ŽoP. [↑](#footnote-ref-14)
15. Ak MAS predloží ŽoNFP v priebehu kalendárneho rokavýstupy sa alikvotne budú krátiťvzhľadom na počet predložených ŽoP berúc do úvahy predloženie poslednej ŽoP na chod MAS a animácie do 30.10. 2025 (napr.: delenie 12 mesiacov, pričom sa bude uplatňovať matematické zaokrúhľovanie). Maximálny limit počtu podaných ŽoP v rámci podopatrenia 19.4 zo strany prijímateľa je stanovený na štyri ŽoP za kalendárny rok pri každej ŽoP. [↑](#footnote-ref-15)
16. účasť zamestnancov a členov MAS na stretnutiach s inými MAS **- „VÝSTUP AKTIVITY“ bude oprávnený len v prípade aktívnej účasti, napr. vystúpenie, prezentácia, spolupráca pri organizovaní a pod. Účasť zamestnancov MAS alebo MAS na zasadnutiach národných a európskych sietí a poplatky za členstvo v regionálnych, národných alebo európskych sieťach - „VÝSTUP AKTIVITY“ bude oprávnený len v prípade aktívnej účasti, napr. vystúpenie, prezentácia, predložené návrhy apod.**  [↑](#footnote-ref-16)
17. ods. 6, tejto kapitoly, Animačné výdavky v súvislosti s oživovaním stratégie CLLD, bod 1 - Propagácia a informovanie o dotknutej oblasti a výsledkoch stratégie CLLD. **Reklamné a propagačné predmety spotrebného charakteru, ako napr. perá, notes a pod., ktoré nie sú súčasťou realizácie aktivity sa nepovažujú ako „VÝSTUP AKTIVITY“.**  [↑](#footnote-ref-17)
18. ods. 6, tejto kapitoly, Animačné výdavky v súvislosti s oživovaním stratégie CLLD, bod 2 - Výmena informácií medzi miestnymi aktérmi v rámci PRV a/alebo IROP [↑](#footnote-ref-18)
19. ods. 6, tejto kapitoly, Animačné výdavky v súvislosti s oživovaním stratégie CLLD, bod 3 - Informačné akcie pre širokú verejnosť zamerané na poskytovanie informácií a zručností pri príprave žiadostí v rámci PRV a/alebo IROP [↑](#footnote-ref-19)
20. Povinný počet animačných aktivít bude definovaný v zmluve o poskytnutí NFP na základe skutočných disponibilných zdrojov určených na dočerpanie v rámci výzvy č. 57/PRV/2022. Presný počet povinne zrealizovaných animačných aktivít zo ZÁKLADNEJ ALOKÁCIE sa vypočíta nasledovne:

    X= Prenesená suma

    Suma za animačnú akciu po indexácii (5 770 EUR)

    X - ako výsledná hodnota tvorí celé číslo, na dosiahnutie celosti čísla sa použije zaokrúhľovanie (0 – 4 smerom nadol, 5 – 9 smerom nahor). [↑](#footnote-ref-20)
21. ods.6, tejto kapitoly, Animačné výdavky v súvislosti s oživovaním stratégie CLLD, bod 1 - Propagácia a informovanie o dotknutej oblasti a výsledkoch stratégie CLLD [↑](#footnote-ref-21)
22. ods.6, tejto kapitoly, Animačné výdavky v súvislosti s oživovaním stratégie CLLD, bod 2 - Výmena informácií medzi miestnymi aktérmi v rámci PRV a/alebo IROP [↑](#footnote-ref-22)
23. ods.6, tejto kapitoly, Animačné výdavky v súvislosti s oživovaním stratégie CLLD, bod 3 - Informačné akcie pre širokú verejnosť zamerané na poskytovanie informácií a zručností pri príprave žiadostí v rámci PRV a/alebo IROP [↑](#footnote-ref-23)